S-8182/2020

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 8. desember 2020, á hendur D-kk-þgf A-kk-þgf G-kk-þgf, kt. [...], [...], [...], fyrir eftirtalin hegningar og sérrefsilagabrot:

1. Þjófnað með því að hafa, föstudaginn 7. desember 2018, í verslun Hagkaups í Kringlunni í Reykjavík, stolið einu glasi af Kötlu kardimommudropum að verðmæti kr. 325.

Telst þetta varða við 244. gr. almennra hegningarlaga nr. 19/1940.

2. Tilraun til þjófnaðar með því að hafa, miðvikudaginn 8. maí 2019, í bílageymslu fjölbýlishússins að Þorláksgeisla [...] í Reykjavík, gert tilraun til að stela stingvél af gerðinni Makita, tveimur skrúfvélum af gerðinni DeWalt og ferðatösku, allt að óþekktu verðmæti.

Telst þetta varða við 244. gr., sbr. 20. gr., almennra hegningarlaga nr. 19/1940.

3. Fíkniefnalagabrot með því að hafa, laugardaginn 22. desember 2018, haft í vörslum sínum 4,12 g af maríhúana sem fannst við líkamsleit lögreglu á ákærða í versluninni Nettó við Þönglabakka 1 í Reykjavík.

4. Fíkniefnalagabrot með því að hafa, miðvikudaginn 6. maí 2020, haft í vörslum sínum 2,5 g af maríhúana sem fannst við líkamsleit lögreglu á ákærða við N1 við Ártúnshöfða í Reykjavík.

Telst háttsemi sem lýst er í ákærulið 3 og 4 varða við 2. gr., sbr. 5. og 6. gr., laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess krafist að ákærði verði dæmdur til að sæta upptöku á samtals 6,62 g af maríhúana samkvæmt heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001, sbr. reglugerð nr. 808/2018.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga. Ákærði krefst vægustu refsingar sem lög leyfa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 30. nóvember 2020, á ákærði að baki sakarferil sem nær aftur til ársins 2002 en samkvæmt vottorðinu hefur ákærði margítrekað sætt refsingu fyrir brot gegn lögum um ávana og fíkniefni. Þá hefur hann einnig áður sætt refsingu fyrir þjófnað og umferðarlagabrot en ítrekunaráhrif þeirra brota eru fallin niður, sbr. 3. mgr. 71. gr. almennra hegningarlaga nr. 19/1940. Nú síðast var ákærði með dómi Landsréttar 5. júní 2020 gert að sæta fangelsi í 14 mánuði fyrir ítrekuð brot gegn lögum um ávana og fíkniefni en með dóminum var staðfestur dómur héraðsdóms frá 6. júní 2019.

Brot þau sem ákærði er nú sakfelldur fyrir samkvæmt 1.–3. tölul. í ákæru voru framin fyrir uppsögu héraðdóms frá 6. júní 2019 og verður ákærða því dæmdur hegningarauki vegna þeirra, sbr. 78. gr. laga nr. 19/1940.

Ákærði er í máli þessu sakfelldur fyrir þjófnaðar og fíkniefnalagabrot, sem eru samkvæmt framangreindu margítrekuð. Við ákvörðun refsingar er til refsimildunar litið til þess að ákærði hefur játað sök fyrir dómi. Á hinn bóginn er ákærði nú sakfelldur fyrir þjófnað og unnið til refsingar eftir 244. gr. almennra hegningarlaga nr. 19/1940 auk þess er ákærði sakfelldur fyrir margítrekuð fíkniefnalagabrot.

Með hliðsjón af framangreindum atriðum og að því virtu að refsing ákærða verður nú ákveðin með hliðsjón af 77. og 78. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 30 daga. Ekki þykir efni til að skilorðsbinda refsinguna.

Með vísan til lagaákvæða í ákæru eru gerð upptæk til ríkissjóðs 6,62 grömm af maríhúana, sem lögregla lagði hald á við rannsókn málsins.

Engan sakarkostnað leiddi af meðferð málsins.

Af hálfu ákæruvaldsins flutti málið B-kk-nf E-kk-nf aðstoðarsaksóknari fyrir S-kvk-þf H. B-x-x aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, D-kk-nf A-kk-nf G-kk-nf, sæti fangelsi í 30 daga.

Upptæk eru gerð til ríkissjóðs 6,62 grömm af maríhúana.

S-kvk-nf D-kvk-nf J-kvk-nf refsing ákærða hæfilega ákveðin fangelsi í 30 daga. Ekki þykir efni til að skilorðsbinda refsinguna.

Með vísan til lagaákvæða í ákæru eru gerð upptæk til ríkissjóðs 6,62 grömm af maríhúana, sem lögregla lagði hald á við rannsókn málsins.

Engan sakarkostnað leiddi af meðferð málsins.

Af hálfu ákæruvaldsins flutti málið B-kk-nf E-kk-nf aðstoðarsaksóknari fyrir S-kvk-þf H. B-x-x aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, D-kk-nf A-kk-nf G-kk-nf, sæti fangelsi í 30 daga.

Upptæk eru gerð til ríkissjóðs 6,62 grömm af maríhúana.

S-kvk-nf D-kvk-nf J-kvk-nf